Infoboks

Randers FC har været på rov hos Superliga-konkurrenterne fra Brøndby og hentet Björn Kopplin til Kronjylland, hvor tyskeren har underskrevet en kontrakt til 2021.

Björn Kopplin har fået begrænset med spilletid for Brøndby i denne sæson, hvor Anthony Jung har holdt tyskeren på bænken i de fleste kampe.

Derfor skifter den 29-årige tysker videre til Randers FC til vinter, hvor Kopplin har underskrevet en kontrakt til 2021, oplyser Randers i en pressemeddelelse.

Björn Kopplin kom til Brøndby denne sommer efter et år i Hobro, og han har i denne sæson blot fået spilletid i tre Superliga-kampe for Brøndby.

Kopplin er vokset op i Bayern Münchens ungdomssystem og har tidligere spillet i Bochum og Union Berlin.